Nalika isih enom dhèwèké kerja dadi tukang angon sapi.[1][2] Merga konangan manggang lan mangan salah siji sapine dhèwèké banjur dipecat déning majikane.[1] Sawijining dina nalika ana wabah penyakit kang nyerang desane lan nyebabake akèh saka warga desa kang mati kalebu wong tuwane lan uga dulure.[1] Dhèwèké banjur dadi biksu ana ing Kuil Huangjue kanggo nyambung urip ana ing tengah-tengahé bencana kelaparan kang kadadéyan nalika jaman semana.[1] Ana ing biara iku dhèwèké banjur sinau kanggo maca lan nulis, nanging ora let suwe, biara iku ditutup merga kurang dana kang ndadekake dhèwèké kudu urip ora ngenah lan dadi tukang jaluk-jaluk.[1]